
Selam alejkum! Javljam vam se u nadi da cu, insallah, dobiti odgovor na svoje pitanje s obzirom da sam jako uznemirena i nesretna. Pokrivena sam sto objasnjava da zivim u islamu i da svoje obaveze prema Uzvisenom Allahu dz.s. obavljam kako najbolje umijem. Docek lijepog nam gosta ***[ramazana](https://pitajucene.com/search/ramaza/questions/ "Pretraži pitanja o ramazanu")*** iscekivala sam s tolikom radoscu, toplinom…medjutim sami pocetak nisam postila zbog mjesecnog ciklusa.


Kad je moj dan dosao na red zapostila sam sva sretna i ponosna sto sam muslimanka i uopste sto je stigao moj cas. Kako je dan tekao nikakvih poteskoca nisam imala sem male glavobolje do sat vremena prije iftara… Jedva da sam stigla do kupatila koliko mi je zlo doslo, povracala sam ni sama ne znam sta. Narednih par sati sta god da sam stavila u usta povratila sam. Glavobolja je bila nesnosna a naredna dva dana malaksalost i mucnina….


To mi se isto desilo prosle godine, ali sam imala dosta nizak pritisak i objasnila sam sebi da je zbog toga, ali sta je sad? Zdrava bez ikakvih smetnji a ne mogu da podnesem ***[post](https://pitajucene.com/search/post/questions/ "Pretraži pitanja o postu")***. Sta da radim, toliko mi je tesko da cak budem zavidna na one koji mogu ispostiti do kraja. Osjecam se bezvrijedno i bojim se Uzvisenog Allaha…Sta i kako da uradim da se iskupim a kako da objasnim svome srcu i kako da ga smirim????


* 
* 
* 
* 
* 
* 
* 

 
Post i povracanje

Ve alejkumusalam. Zaista su predivni vaši osjećaji prema ramazanu i postu i žaljenje za ne mogućnošću posta, i zaista zaslužuju svaku pohvalu i nadati je se da je to odraz vašeg imana. ***[Islam](https://pitajucene.com/search/islam/questions/ "Pretraži pitanja o Islamu")*** je savršena ***[vjera](https://pitajucene.com/search/vjera/questions/ "Pretraži pitanja o vjeri")*** i Uzvišeni Allah najbolje poznaje mogućnosti Svojih robova i zbog toga nalazimo više kategorija postača i sa svima njima je Allah zadovoljan ukoliko postupe shodno šerijaskom propisu vezanog za njih i svima njima je ispravan ***[post](https://pitajucene.com/search/post/questions/ "Pretraži pitanja o postu")***, svejedno postio ili ne sa odgovarajućim otkupom.


Uzvišeni Allah ne želi da oteža Svojim robovima sa postom, već želi da im olakša: ”O vjernici! Propisuje vam se post, kao što je propisan onima prije vas, da biste se grijeha klonili. I to neznatan broj dana; a onome od vas koji bude bolestan ili na putu – isti broj drugih dana. Onima koji ga jedva podnose – otkup je da jednog siromaha nahrane. A ko drage volje da više, za njega je bolje. A bolje vam je, neka znate, da postite. U mjesecu ramazanu počelo je objavljivanje Kur’ana, koji je putokaz ljudima i jasan dokaz Pravoga puta i razlikovanja dobra od zla.


Ko od vas u tom mjesecu bude kod kuće, neka ga u postu provede, a ko se razboli ili se na putu zadesi, neka isti broj dana naposti – Allah želi da vam olakša, a ne da poteškoće imate – da određeni broj dana ispunite, i da Allaha veličate zato što vam je ukazao na Pravi put, i da zahvalni budete. A kada te robovi Moji za Mene upitaju, Ja sam, sigurno, blizu: odazivam se molbi molitelja kad Me zamoli. Zato neka oni pozivu Mome udovolje i neka vjeruju u Mene, da bi bili na Pravome putu.“( Bekare 183 –186 )


Uzvišenom Allahu pripada mudrost u svakoj stvari pa tako i u vašem zdrastvenom stanju. Musliman je zadovoljan sa Allahovom odredbom i ubijeđen je da mu On želi samo dobro.


Vi postupite shodno šerijaskom propisu shodno vašem stanju, ukoliko možete postiti, postite, a ukoliko ne možete, omrsite se i napostite propuštene dane i nadajte se, sa Allahovim dopustom, Allahovoj nagradi i svakom dobru. Allah najbolje zna.


Na pitanje odgovorio: mr.***[Osman Smajlović](https://pitajucene.com/search/Osman+Smajlovi%C4%87/answers/ "Pretraži odgovore od mr. Osman Smajlović")***  

Preuzeto sa stranice <http://www.n-um.com>


